**20.**

Katalog: Berilo 1, str. 34

- sonet

- idejna gradacija

**FRANCE PREŠEREN : SONETJE NESREČE**

Sonet (souns; lat. glas):

Je lirska književna vrsta. Verzi so razporejeni v dve kvartini in dve tercini. Značilno zanj je tudi, da se v prvih dveh kiticah soočimo z vprašanjem, v drugih pa izvemo povzetek ali odgovor. Nastanek ni čisto jasen; provansalski mogoče celo arabski vpliv, vendar začetki na Siciliji v 13.stol.

Ideja, idejna gradacija (stopnjevnaje):

Vseh sonetov je bilo najprej sedem, toda za natis v Kranjski Čbelici je prvega izpustil, ker je bil motivno preveč zapleten.

1. Prvi sonet, o Vrbi opeva izhodišče življenjske nesreče - obžalovanje, ker ni ostal v domačem kmečkem svetu, kjer bi živel mirno in idilično, medtem ko ga je življenje v mestu, mestni civilizaciji navdalo z razočaranjem, obupom in tudi kesanjem, saj je prav tu spoznal nasprotje med idealom in realnostjo, o čemer govori že Slovo od mladosti.

Tema: spominja se sreče zgodnjih let, ko še ni spoznal neizprosne resnice o stvarnosti.

1. Drugi sonet, o afriškem popotniku, objokuje motiv spoznanja - podobno kot je popotnik v afriški puščavi nenadoma zaznal okoli sebe strahote puščavskega življenja, tako mlad človek spozna, da je stvarnost nasprotna idealnim mislim. Prispodobi v kvartinah stoji v tercinah nasprotna razlaga.

Tema: spoznanje resnice, čemur sledi obup.

1. Tretji sonet, sonet o hrastu, riše posledice življenjskega spoznanja za človeka, ki ga preganja nesrečna usoda - v prvem delu soneta je naslikana podoba hrasta, ki ga je podrl zimski vihar in si ne more več opomoči. V drugem delu pa se z njim vzporeja človek, ki ga je zadela usoda. Ta sonet spada med najboljše v ciklu ( zaradi svežine prispodobe ).

Tema: prispodoba človeka, ki ga je spoznanje dokončno strlo

1. Četrti sonet prikazuje posledice takšne usode - človek se ji poizkuša upirati, toda usoda ga zasleduje povsod, dokler ne najde miru v smrti.

Tema: človek, ki ga je preganja nesrečna usoda; smrt mu je edina rešitev.

1. Peti sonet, sonet o smrti, je vrh cikla, saj poglobi celotno zamisel do najbolj odločilnih in mračnih spoznanj - življenje primerja z ječo, minevanje je njegov zakon, vsebina življenja pa občutek krivde, kesanja, obup in razočaranje. Izhod je edino v smrti, ki je rešitev in pozabljenje, saj je kot prehod v globok spanec.

Tema: rešilna moč smrti, ki pomeni odrešitev od življenjskih krivic.

1. Šesti sonet, o resignaciji, oblikuje z različnimi prispodobami misel o stanju, ki ni več niti upor zoper usodo niti želja po smrti, ampak samo še popolna otopelost, brezčutnost, s tem pa skrajna stopnja resignacije.

Tema: sonet o človekovi neobčutljivosti za udarce upodablja končno stanje človeka, ki vdano prenaša svoj položaj in ne pričakuje več odrešitve.